Bono

Ο Πολ Ντέιβιντ Χιούσον, KBE OL(αγγλικά: Paul David Hewson, 10 Μαΐου 1960), περισσότερο γνωστός με το καλλιτεχνικό Bono (προφορά:/ˈbɒnoʊ/), είναι Ιρλανδός τραγουδιστής, τραγουδοποιός, στιχουργός, επιχειρηματίας και φιλάνθρωπος. Είναι ευρύτερα γνωστός ως ο βασικός τραγουδιστής του ιρλανδικού rock συγκροτήματος, U2. Γεννηθείς στο Δουβλίνο, πήγε στο σχολείο Mount Temple Comprehensive, όπου γνώρισε τη μέλλουσα γυναίκα του, καθώς και συμμαθητές τους, με τους οποίους ίδρυσε τους U2, το 1976.

Ο Bono, έγινε σύντομα γνωστός για το πάθος που αναδείκνυε στη σκηνή, ενώ έγινε γνωστός και για τη θεματολογία των στίχων του, οι οποίοι αφορούσαν πολιτικά και κοινωνικά ζητήματα, όπως επίσης και θρησκευτικά, εμπνευσμένος από τη χριστιανική πίστη του.Stockman (2005) Ειδικότερα, στα πρώτα χρόνια του σχήματος, οι στίχοι ήταν επαναστατικοί και πνευματικά, όμως περνώντας τα χρόνια, οι στίχοι άρχισαν να γίνονται πιο προσωπικοί και βιωματικοί εκείνου και των υπόλοιπων μελών του συγκροτήματος. Ως μέλος των U2, ο Bono, έχει λάβει 22 Grammy βραβεία, ενώ έχει εισέλθει και στο Rock and Roll Hall of Fame.

Ο Bono, πέρα από ένας γνωστός μουσικός, είναι γνωστός και ως ένας ενεργός ακτιβιστής, ειδικότερα περί της κοινωνικής δικαιοσύνης, τόσο μόνος του όσο και μαζί με τα υπόλοιπα μέλη των U2. Είναι ιδιαίτερα ενεργός στα ζητήματα της Αφρικής, συνιδρύοντας τους οργανισμούς DATA, EDUN, ONE Campaign και Product Red.Bono. (February 2006). Remarks at the National Prayer Breakfast. Speech presented at Hilton Washington Hotel at Washington, DC. Εξ αιτίας αυτής της δραστηριότητας του έχει δώσει πολλές ζωντανές εμφανίσεις για φιλανθρωπικό σκοπό, ενώ έχει συναντήσει και πολλούς πολιτικούς.Booth, C. (23 June 1986). Conspiracy of Hope Tour. Time, 127. Λόγω της φιλανθρωπικής του δράσης — για την οποία έχει επαινεθεί αρκετάMellgren, D. (24 February 2006). Bono Among Nobel Peace Prize Nominees. Associated Press. Retrieved 14 January 2007, from Bono Among Nobel Peace Prize Nominees . — (αλλά και για τη μουσική του προσφορά), η βασίλισσα Ελισάβετ, τον τίμησε με το Order of Liberty. Επίσης, έχει τιμηθεί κι από τη γαλλική κυβέρνηση με το Ordre des Arts et des Lettres. Το 2005, το περιοδικό Time, τον ονόμασε Πρόσωπο της Χρονιάς. 

Πέρα από τους U2, έχει συνεργαστεί με πολυάριθμους καλλιτέχνες.Bono (10 August 1984). BONO, BOB AND VAN. Hot Press.Simon, S. (Host). (13 November 1993). Weekend Edition Saturday. Washington, DC: National Public Radio.  Συχνά συνεργάζεται με τον κιθαρίστα των U2, The Edge, σε πρότζεκτ εκτός U2. Τέλος, είναι Managing Director  και Managing Partner, στην ιδιωτική εταιρεία Elevation Partners, με την οποία έχει επενδύσει σε πολλές εταιρείες ανά τον κόσμο. Ο Bono είναι νυμφευμένος από το 1982, με την Άλι Χιούσον, με την οποία έχουν αποκτήσει τέσσερα παιδιά. Ένα από τα πιο χαρακτηριστικά γνωρίσματα του Bono, είναι τα γυαλιά ηλίου που φορά συνεχώς, τα οποία, όπως είχε πει σε συνέντευξή του, αναγκάζεται να φοράει, καθότι έχει γλαύκωμα.

 Βιβλιογραφία 

 Παραπομπές 

 Εξωτερικοί σύνδεσμοι 

 Επίσημη ιστοσελίδα



Κατηγορία:Ροκ μουσικοί
Κατηγορία:Ιρλανδοί τραγουδιστές
Κατηγορία:Ιρλανδοί ακτιβιστές
Κατηγορία:Ιρλανδοί τραγουδοποιοί
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Grammy
Κατηγορία:Νικητές Ivor Novello Awards
Κατηγορία:Ακτιβιστές κατά του HIV/AIDS
Κατηγορία:Επιχειρηματίες
Κατηγορία:Ευεργέτες